SKRIFTLIG FORESPOERGSEL E-2222/98

af Jesús Cabezón Alonso (PSE) til Kommissionen

(16. juli 1998)

Om: Den spanske beskaeftigelsesplan

Hvordan ser Kommissionen paa det forhold, at arbejdsmarkedets parter ikke er blevet inddraget i udformningen af den nationale beskaeftigelsesplan, som den spanske regering har fremlagt?

Svar afgivet paa Kommissionens vegne af Pádraig Flynn

(30. september 1998)

I sin meddelelse til Det Europaeiske Raad i Cardiff(1) undersoegte Kommissionen bl.a. den politiske og institutionelle proces i de enkelte medlemsstater i forbindelse med forberedelsen og godkendelsen af de nationale handlingsplaner for beskaeftigelsen, bl.a. under synsvinkelen hoering og samraad med de vigtigste beroerte parter paa det nationale plan, i givet fald paa det regionale plan og, i visse tilfaelde, repraesentanter for arbejdsmarkedets parter, alt efter de gaeldende forhold i de enkelte medlemsstater.

Resultatet af denne evaluering viser, at medlemsstaterne har gennemfoert en strategi for bred hoering, og at de nationale handlingsplaner for beskaeftigelsen er udtryk for en mere gennemsigtig og politisk drevet gennemfoerelse af de beskaeftigelsespolitiske maalsaetninger. Den deraf foelgende foroegede deltagelse af arbejdsmarkedets parter fortjener saaledes at blive betragtet som en af de vigtigste landvindinger i den proces, der blev igangsat i Luxembourg.

I Spaniens tilfaelde viser de oplysninger, den spanske regering har oversendt til Kommissionen, at den nationale handlingsplan har vaeret droeftet med arbejdsmarkedets parter, dog uden at dette foerte til en aftale. Det skal endvidere naevnes, at repraesentanter for arbejdsmarkedets parter ligeledes deltog i arbejdsmoederne mellem Kommissionen og den spanske administration. Raadets resolution om retningslinjerne for beskaeftigelsen i 1998 bekraeftede, at arbejdsmarkedets parter paa alle niveauer skulle indrages i alle etaper i denne proces. Det tilkommer dog ikke Kommissionen at evaluere hoeringsprocessen mellem de spanske myndigheder og arbejdsmarkedets parter.

Kommissionen mindede i sin meddelelse til Det Europaeiske Raad i Cardiff om den betydning, den tillaegger det, at alle beroerte parter bestraeber sig paa at sikre, at arbejdsmarkedets parters bidrag styrkes paa det nationale og paa det europaeiske plan, og at deres indvirkning paa beskaeftigelsen evalueres paa en passende maade, samt at arbejdsmarkedets parter skal tilskyndes til at styrke, gennemfoere og evaluere virkningen af deres bidrag (til strategien for beskaeftigelsen). Bl.a. spiller arbejdsmarkedets parter paa det nationale og paa det europaeiske plan en meget betydelig rolle for, om strategien faar held til at modernisere den kontraktlige og institutionelle ramme, der er noedvendig for at forene fleksibilitet og sikkerhed, etablere uddannelsessystemer for livslang uddannelse og fremme forskellige former for ny beskaeftigelse, herunder rotationsordninger for arbejdspladser.

Det er Kommissionens haab, at henstillingerne om arbejdsmarkedets parters bidrag til strategien for beskaeftigelsen vil blive imoedekommet i stadig hoejere grad i de enkelte medlemsstater under hensyntagen til de omstaendigheder, der er gaeldende for medlemsstaterne, under de foelgende faser af udformningen, gennemfoerelsen og evalueringen af retningslinjerne for beskaeftigelsen.

(1) KOM(98) 316 endelig udg.